Ignitis grupė

AB Ignitis grupė – valstybės kapitalo energetikos įmonė. Jos 74,99 proc. akcijų priklauso Lietuvos Respublikos Finansų ministerijai, o likusios 25,01 proc. akcijų nuo 2020 m. spalio 7 d. yra laisvai kotiruojamos „Nasdaq Vilnius“ ir Londono vertybinių popierių biržoje. Grupė veikia Lietuvoje, Latvijoje, Estijoje, Suomijoje ir Lenkijoje.

„Ignitis grupė“ valdo saulės ir vėjo elektrinių bendrovę „Ignitis renewables“, Vilniaus ir Kauno kogeneracines elektrines, „Energijos skirstymo operatorių“ (ESO), elektros ir dujų tiekėją „Ignitis“, „Ignitis gamybą“, kuriai priklauso Kruonio hidroakumuliacinė elektrinė, Elektrėnų kompleksas, Kauno hidroelektrinė ir Vilniaus trečioji termofikacinė elektrinė bei dar kelias įmones.

 Istorija 
1937 m. Energetikos komiteto iniciatyva įsteigta pirmoji valstybės kapitalo energetikos įmonė – akcinė bendrovė „Elektra“.https://ignitisgrupe.lt/lt/musu-istorija Ji įkurta turint tikslą kurti vertę Lietuvai: rūpintis elektros energetika Lietuvoje, įgyvendinti valstybės elektrifikacijos planą, kad elektros energija būtų prieinama kiekvienam gyventojui. 97,5 proc. įsteigtos įmonės akcijų priklausė valstybei, likusios – savivaldybėms ir privatiems asmenims.Lietuvos energetika

1990 m., atkūrus nepriklausomybę, ir įsteigus Lietuvos Respublikos energetikos ministeriją, energetikos ūkį valdžiusi Lietuvos Vyriausioji gamybinė energetikos ir elektrifikacijos valdyba buvo pervadinta gamybiniu susivienijimu „Lietuvos energetika“, kuris po metų, 1991 m. balandį, pertvarkytas į valstybės įmonę „Lietuvos valstybinė energetikos sistema“ (LVES).Leidinys: Lietuvos energetika. Nuo AB „Elektra“ iki AB „Ignitis“, Vilius Šaduikis, Vilnius, 2020

1995 m. LVES buvo pertvarkyta į akcinę bendrovę „Lietuvos energija“. Lietuvos valstybei priklausė 90,8 proc. akcijų. Kiti akcininkai (jų dauguma buvo bendrovės darbuotojai) valdė 9,2 proc. akcijų. 2010 m. gruodį nuo AB „Lietuvos energija“ buvo atskirti elektros perdavimo tinklai ir įsteigta elektros perdavimo sistemos bendrovė AB LITGRID.

2011 m. vasario 11 d. UAB „Lietuvos energija“ ėmėsi naujų struktūrinių permainų. Įsteigta naujų įmonių, įsigyti pirmieji vėjo parkai, įmonių skaičius grupėje išaugo iki 21.

2020 m. „Ignitis grupė“ įgyvendino pradinį viešą akcijų platinimą. Akcijos įtrauktos į „Nasdaq Vilnius“ biržos sąrašus. Įvykdžius IPO į įmonę pritraukta 450 mln. eurų, o valstybė toliau valdo kontrolinį akcijų paketą – 74,99%.https://ignitisgrupe.lt/lt/akcininku-struktura

 Pavadinimų kaita 
2019 m. rugsėjo 9 d. energetikos įmonių holdingas „Lietuvos energija“ pakeitė pavadinimą bei prekės ženklą, tapo „Ignitis grupe“. „Lietuvos energijos tiekimas“ pervadintas į „Ignitis“, „Lietuvos energijos gamyba“ – į „Ignitis gamyba“, o „Lietuvos energija renewables“ – „Ignitis renewables“Sąskaita ir už naują vardą . respublika.lt

 Vadovai 
 2008–2009 m. Marius Grinevičius
 2009–2011 m. Šarūnas Vasiliauskas
 2011–2013 m. Rimantas Vaitkus
 2013–2017 m. Dalius Misiūnas
 Nuo 2018 m. Darius Maikštėnas

 Šaltiniai 

Kategorija:Lietuvos energetikos bendrovės